text: Известните актьори Голди Хоун и Кърт Ръсел споделят един дом без венчавка, но очевидно бракът не е разковничето за дълъг и щастлив семеен живот – заедно са от 1983 година. Техен дом от 2004 година е резиденцията им в Pacific Palisades, Лос Анджелис. Сега пазарната й цена е $7.25 милиона долара, въпреки че закупуват имението за 4 милиона.
  Домът им е просторен, с площ около 2000 кв. м и има 5 спални, включително и двуетажен самостоятелен апартамент за гости, 5 бани и напълно достатъчно място за цялото семейство. Когато потомството им не прекарва времето си в обляната със слънце дневна с камина, спа помещенията, фитнеса или сухата сауна, се забавляват в басейна или в градината. За атмосферата на дома им допринасят многото капандури, като декорът на цялата къща е издържан в бохо и шаби-шик, напълно съответстващ с идеите за готин калифорнийски дом. Духът е повече low-key, но приветлив и има своите малки тайни като например стаята за медитация и напълно оборудвано фитнес студио.